**Ministru kabineta noteikumu projekta**

**„****Grozījumi Ministru kabineta 2009. gada 26. maija noteikumos Nr. 485 „Bioloģiskās lauksaimniecības uzraudzības un kontroles kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 11. panta pirmā daļa un trešās daļas 1. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2009. gada 26. maija noteikumi Nr. 485 „Bioloģiskās lauksaimniecības uzraudzības un kontroles kārtība” (turpmāk – noteikumi Nr. 485).Noteikumi Nr. 485 nosaka prasību, ka vismaz 20% saimniecības aramzemes ir jāaudzē tauriņzieži, bet šo prasību nav iespējams ievērot, ja saimniecībā nav aramzemes vai ja galvenokārt ir ilggadīgie stādījumi. Lai precizētu nosacījumus, ir nepieciešams papildināt noteikumu Nr. 485 12.42. un 12.4 6. apakšpunktu. Noteikumu Nr. 485 12.45. apakšpunktā noteikts, ka vienā un tajā pašā vietā dārzeņus var audzēt ne biežāk kā reizi trijos gados, tādējādi liedzot dārzkopības saimniecībās audzēt dažādu dzimtu dārzeņus vienā vietā, lai nodrošinātu bioloģiskajā lauksaimniecībā nepieciešamo augu maiņu. Šī prasība ir jāprecizē, to attiecinot uz vienas dzimtas dārzeņiem.Noteikumi Nr. 485 nosaka prasību norādīt lauku vēstures uzskaites sistēmā informāciju par kultūrauga sējas vai stādīšanas datumu, bet neprasa norādīt izsējas normu vai izstādīšanas biezību. Lai kontroles institūcijām dotu iespēju izvērtēt bioloģiskās lauksaimniecības ražošanas prasību ievērošanu, t.i., vai lauksaimnieks ir ievērojis bioloģiskajā lauksaimniecībā nepieciešamo augsnes apstrādes un kultivācijas praksi, ir nepieciešams noteikt optimālo augļu koku, ogulāju un dārzeņu stādījumu vai sējumu biezību. Padomes Regulas (EK) Nr. 834/2007 par bioloģisko ražošanu un bioloģisko produktu marķēšanu (turpmāk – Regula Nr. 834/2007) 3. panta “b” un “c” apakšpunktā ir noteikts mērķis – nodrošināt patērētāju pieprasījumu pēc bioloģiskiem produktiem, bet nav noteikti līdzekļi šī mērķa sasniegšanai. Tā kā mēdz būt saimniecības, kas tikai imitē lauksaimniecisko ražošanu, lai saņemtu valsts un Eiropas Savienības atbalstu, un nenodrošina bioloģisko produktu ražošanu un realizāciju, noteikumi Nr. 485 ir jāpapildina ar 12.6 punktu, nosakot, ka lauksaimniecības primāro produktu ražotājs un lauksaimniecības dzīvnieku audzētājs, kā arī savvaļas augu vācējs saražo noteiktu produktu apjomu, ko gada laikā var izteikt noteiktu ieņēmumu apmērā. Minimālais ieņēmumu slieksnis ir noteikts, pamatojoties uz Valsts ieņēmumu dienesta sniegto informāciju par bioloģiskās lauksaimniecības produkcijas ražotāju gada pārskatos vai ieņēmumu deklarācijās norādīto informāciju par 2015. gadu. Arī Latvijas Lauku konsultācijas un izglītības centra sagatavotā informācija par lauksaimnieku ieņēmumiem lopkopības, augkopības, augļkopības/dārzeņkopības un jaukta tipa saimniecībās liecina, ka Latvijas lauku saimniecību uzskaites datu tīklā (SUDAT) par 2015. gadu uzrādīti ieņēmumi pat mazām saimniecībām (līdz 4 hektāriem) pārsniedza EUR 200 no hektāra. 2014. gadā ieņēmumu slieksnis bija zemāks nekā 2015.gadā, jo gan graudu cenas, gan gaļas un piena iepirkuma cena bija zemāks. Analizēti arī Latvijas Bioloģiskās lauksaimniecības asociācijas un Lauku atbalsta dienesta sniegtie dati, secinot, ka 2015. gadā bioloģisko lauksaimnieku ieņēmumi salīdzinājumā ar vienotajam platību maksājumam deklarētām platībām veidoja 220 EUR/ha. Ieņēmumi var atšķirties atkarībā no saimniecības specializācijas veida, jo tie sākotnēji ir mazāki gaļas lopkopības saimniecībās un lielāki dārzkopības saimniecībās.Ņemot vērā diskusijas arī ar citām lauksaimniekus pārstāvošām nevalstiskajām organizācijām, tika pieņemts lēmums, ka ražojošas bioloģiskās saimniecības minimālajam ieņēmumu slieksnim ir jābūt vismaz 200 EUR/ha. Tā kā šādus ieņēmumus nav iespējams iegūt no platībām, kurās neiegūst ražu, un šādu prasību var būt sarežģīti īstenot saimniecībām, kas pavisam nesen uzsākušas saimniekošanu, ir nepieciešams noteikt izņēmumus attiecībā uz gūtajiem ieņēmumiem no atmatas, ilggadīgajiem stādījumiem līdz četru gadu vecuma sasniegšanai un platības, kura ir cietusi ārkārtas apstākļu dēļ, kā arī jaunām saimniecībām. Lai atvieglotu prasības izpildi saimniecībām, kurās audzē lauksaimniecības dzīvniekus gaļas ieguvei vai ilggadīgos stādījumus, kas ražo tikai katru otro gadu, noteikumi paredz iespēju kontroles institūcijai ņemt vērā ieņēmumus par iepriekšējo taksācijas gadu gadījumos, kad saimniecība kādā gadā neizpilda minēto prasību. Tā kā prasība gūt ieņēmumus līdz šim nebija noteikta, ir jāparedz, ka iepriekšējā taksācijas periodā, t.i., 2016. gadā, ieņēmumiem jābūt vismaz 170 EUR/ha.Noteikumi Nr. 485 precīzi nenosaka iesniedzamos dokumentus gadījumos, kad operators vēlas saīsināt pārejas periodu. Tas rada situāciju, ka kontroles institūcija nevar atbilstoši izvērtēt un pieņemt lēmumu par šī perioda samazināšanu, tāpēc noteikumi Nr.485 jāpapildina ar attiecīgu jaunu 17.1 punktu.Komisijas 2008. gada 8. decembra Regulas (EK) Nr. 1235/2008, **ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm,** 19. panta 5. punktā noteikts, ka dalībvalstis no 2014. gada 1. jūlija vairs nepiešķir atļaujas importam no trešajām valstīm, tāpēc ir svītrojami šo atļauju izsniegšanas nosacījumi (noteikumu Nr. 485 IV1 nodaļa, 4. un 5. pielikums).Komisijas 2008. gada 5. septembra Regulas Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu, (turpmāk – Regula Nr. 889/2008) 39. pants atļauj mazās saimniecībās liellopus turēt piesietus un mazās saimniecībās**.** Līdz šim noteikumos Nr. 485 bija ietverta norma, ka saimniecību var uzskatīt par mazu, ja novietnē nav vairāk par 50 slaucamām govīm. Tā kā mazā saimniecībā tiek turētas arī zīdītājgovis, ir nepieciešams precizēt noteikumu Nr. 485 24.punktu, lai nosacījumu papildinātu ar zīdītājgovīm.Regulas Nr. 889/2008 VI  pielikums paredz iespēju dalībvalstij atļaut papildus lauksaimniecības dzīvniekiem atgremotājiem dot tādus sintētiskos A, D un E vitamīnus, kas ir identiski no lauksaimniecības produktiem iegūtiem vitamīniem, lai tiem barībā nodrošinātu šo vitamīnu vajadzīgo daudzumu. Lai izmantotu Komisijas Regulas Nr. 889/2008 VI pielikuma 3.punkta „a” iedaļā doto atļauju**,** šāda atļauja ir jāietver arī noteikumos Nr. 485.Bioloģiskajiem lauksaimniekiem ir jāatvieglo iespēja laikus saņemt atļauju izmantot konvencionālo sēklas materiālu, jo sagatavotais sēklas materiāls ar katru gadu samazinās**.** Tādējādi ir jāprecizē termiņš, kādā Valsts augu aizsardzības dienesta Kultūraugu uzraudzības valsts informācijas sistēmā jāiesniedz informācija par atsevišķu kultūraugu sēklas materiālu, kā arī termiņu, līdz kuram jāiesniedz iesniegums, lai saņemtu atļauju izmantot konvencionālu sēklu. Tā kā tiek noteikta prasība informāciju par pieejamo sēklas materiālu vasarāju labībai, lopbarības augiem, liniem, vasaras rapsim, vasaras ripsim un pārējiem eļļas augiem un šķiedraugiem, kā arī atklātā lauka dārzeņiem ievietot līdz katra gada 5. februārim, šo prasību jāsāk piemērot ar 2018. gadu. Tāpat ir nepieciešams svītrot vairākas prasības par informāciju, kas iesniedzamas šo atļauju saņemšanai, lai uzņēmējiem būtu vienkāršāk saņemt atļauju konvencionālās sēklas izmantošanai gadījumos, kad bioloģiskā sēkla nav saražota nepieciešamajā daudzumā. Tādējādi tiek precizēts noteikumu Nr. 485 32., 38. un 39. punkts.Ir jāprecizē noteikumu Nr. 485 1.1 pielikumā noteiktie pasākumi un sankcijas, jo dažkārt šīs sankcijas nav bijušas pietiekami efektīvas, kā arī nav paredzēti īstenojamie pasākumi un piemērojamās sankcijas situācijās, kad nav izpildītas prasības attiecībā uz gada laikā gūtajiem ieņēmumiem.**Sagatavotā Ministru kabineta noteikumu projekta** „Grozījumi Ministru kabineta 2009. gada 26. maija noteikumos Nr. 485 „Bioloģiskās lauksaimniecības uzraudzības un kontroles kārtība”” **(turpmāk – noteikumu projekts) mērķis ir:**1. precizēt agrotehniskās prasības, kas jāievēro bioloģiskajam lauksaimniekam;
2. noteikt, ka lauksaimniecības primāro produktu ražotājs, lauksaimniecības dzīvnieku audzētājs, kā arī savvaļas augu vācējs saražo noteiktu produktu apjomu;
3. precizēt iesniedzamos dokumentus gadījumos, kad operators vēlas saīsināt pārejas periodu;
4. svītrot nosacījumus, kas saistīti ar atļauju izsniegšanu importam no trešajām valstīm;
5. precizēt gadījumus, kad saimniecībā ir atļauts turēt piesietus liellopus;
6. atļaut izmantot sintētiskos vitamīnus lauksaimniecības dzīvnieku atgremotāju barošanā;
7. atvieglot uzņēmējiem iespēju saņemt atļauju konvencionālās sēklas izmantošanai gadījumos, kad bioloģiskā sēkla nav saražota nepieciešamajā daudzumā;
8. precizēt piemērojamās korektīvās darbības un sankcijas.

Noteikumu projekts minētās problēmas atrisinās pilnībā. |
| 3. | Projekta izstrādē iesaistītās institūcijas | Biedrība „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs”, Valsts augu aizsardzības dienests un Pārtikas un veterinārais dienests |
| 4. | Cita informācija | Lai atvieglotu tiesību normu izpratni, noteikumos, kā arī sankciju katalogā ir lietotas atsauces uz pamatregulu. Lauksaimniekam ir grūti orientēties daudzo grozošo regulu normās.Šobrīd Eiropas Padome. Eiropas Parlaments un Eiropas Komisija strādā, lai pieņemtu jaunu Eiropas Padomes regulu bioloģiskās lauksaimniecības jomā, kam sekos jaunu Eiropas Komisijas Īstenošanas regulu pieņemšana, tāpēc nav pašreiz lietderīgi veikt izmaiņas spēkā esošajos noteikumos, lai tos papildinātu ar atsaucēm uz attiecīgo grozošo regulu.Arī atsauces noteikumos uz noteikumiem, ar kuriem ieviests Direktīvas 2006/88 9. pants, kā arī Direktīva 91/629, Direktīva 91/630 un Direktīva 91/676, lauksaimniekiem radīs papildus neizpratni,liekot domāt, ka ir kādas jaunas prasības attiecībā pret kurām tiks piemērotas sankcijas. Vēršam uzmanību, ka noteikumi, kuros ir iekļautas Komisijas Regulā Nr.889/2008 minētās direktīvas, tika pieņemti 2014. gadā. Ņemot vērā to, ka Noteikumiem ir jāstājas spēkā vienlaikus ar Noteikumiem „Grozījumi Ministru kabineta 2015. gada 7. aprīļa noteikumos Nr. 171 **"Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā”” un to izskatīšana tiek plānota 14.marta Ministru Kabineta sēdē, šobrīd nav iespējams veikt šādus grozījumus.** |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 4000 bioloģiskās lauksaimniecības kontroles sistēmā iekļauto juridisko un fizisko personu, kā arī biedrība „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs” un Valsts augu aizsardzības dienests. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta 6. punktā (12.61. apakšpunkts) paredzētā norma, ka operators katru gadu iesniedz informāciju par iepriekšējā gadā gūtajiem ieņēmumiem, šobrīd attiecas uz vairāk nekā 3600 lauksaimniecības primāro produktu ražotāju. Šo informāciju ir iespējams iesniegt kontroles institūcijai ikgadējās kontroles vizītes laikā, un uzņēmēji to sagatavo atbilstoši Valsts ieņēmumu dienestā iesniegtajiem datiem, tāpēc jaunu informāciju nav nepieciešams sagatavot.Pārskata sagatavošanas un iesniegšanas izmaksas juridiskām personām ir mazākas par EUR 2000. Normas ieviešana patērētājiem dos iespēju saņemt vairāk bioloģisko lauksaimniecības produktu. |
| 3. | Administratīvo izmaksu monetārs novērtējums | Pārskata sagatavošanas un iesniegšanas izmaksas juridiskām personām ir mazākas par EUR 2000.  |
| 4. | Cita informācija | Nav. |

*Anotācijas III un IV sadaļa – projekts šīs jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Regula Nr.834/2007;2) Regula Nr.889/2008. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Regula Nr.834/2007; 2) Regula Nr.889/2008.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 834/2007 3. panta “b” un “c” apakšpunkts | 1.6. apakšpunkts (12.6p.) | Ieviests pilnībā.  | Neparedz stingrākas prasības. |
| Regulas Nr. 889/2008 39. pants | 1.9. apakšpunkts (24.p.) | Ieviests pilnībā. | Neparedz stingrākas prasības. |
| Regulas Nr. 889/2008 VI pielikuma 3. punkta „a” iedaļa | 1.10. apakšpunkts (25.2p.) | Ieviests pilnībā. | Neparedz stingrākas prasības. |
| Regulas Nr. 834/2007 12. panta 1. punkta “d” un “e” apakšpunkts | 1.20. apakšpunkts (1.1 pielik. 5.p.) | Ieviests pilnībā. | Neparedz stingrākas prasības. |
| Regulas Nr. 889/2008 3. panta 1. punkts | 1.20. apakšpunkts (1.1 pielik. 5.p.) | Ieviests pilnībā. | Neparedz stingrākas prasības. |
| Regulas Nr. 834/2007 12. panta 1. punkta ”h” apakšpunkts | 1.21. apakšpunkts (1.1 pielik. 8.p.) | Ieviests pilnībā. | Neparedz stingrākas prasības. |
| Regulas Nr. 889/2008 5. pants | 1.21. apakšpunkts (1.1 pielik. 8.p.) | Ieviests pilnībā. | Neparedz stingrākas prasības. |
| Regulas Nr. 834/2007 12. panta 1. punkta ”i” apakšpunkts | 1.22. apakšpunkts (1.1 pielik. 11.p.) | Ieviests pilnībā. | Neparedz stingrākas prasības. |
| Regulas Nr. 889/2008 25.n pants | 1.23. apakšpunkts (1.1 pielik. 16.p.) | Ieviests pilnībā. | Neparedz stingrākas prasības. |
| Regulas Nr. 889/2008 25.r pants | 1.23. apakšpunkts (1.1 pielik. 16.p.) | Ieviests pilnībā. | Neparedz stingrākas prasības. |
| Regulas Nr. 889/2008 25.s pants | 1.23. apakšpunkts (1.1 pielik. 16.p.) | Ieviests pilnībā. | Neparedz stingrākas prasības. |
| Regulas Nr. 834/2007 14. panta 1. punkta ”b” apakšpunkts | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 834/2007 15. panta 1. punkta ”b” apakšpunkts | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 10. pants | 1.23. apakšpunkts (1.1 pielik.17.p.) | Ieviests pilnībā. | Neparedz stingrākas prasības. |
| Regulas Nr. 889/2008 11. pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 12. pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 14. pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 15. pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 18. pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 25.f pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 25.g pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 25.h pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 889/2008 32.a pants | 1.23. apakšpunkts (1.1 pielik. 17.p.) | Ieviests pilnībā. | Neparedz stingrākas prasības. |
| Regulas Nr. 834/2007 14. panta 1. punkta ”e” apakšpunkts | 1.24. apakšpunkts (1.1 pielik. 21.p.) | Ieviests pilnībā. | Neparedz stingrākas prasības. |
| Regulas Nr. 834/2007 15. panta 1. punkta ”f” apakšpunkts | 1.24. apakšpunkts (1.1 pielik. 21.p.) | Ieviests pilnībā. | Neparedz stingrākas prasības. |
| Regulas Nr. 889/2008 23. pants | 1.24. apakšpunkts (1.1 pielik. 21.p.) | Ieviests pilnībā. | Neparedz stingrākas prasības. |
| Regulas Nr. 889/2008 24. pants | 1.24. apakšpunkts (1.1 pielik. 21.p.) | Ieviests pilnībā. | Neparedz stingrākas prasības. |
| Regulas Nr. 889/2008 25. pants | 1.24. apakšpunkts (1.1 pielik. 21.p.) | Ieviests pilnībā. | Neparedz stingrākas prasības. |
| Regulas Nr. 889/2008 25.t pants | 1.24. apakšpunkts (1.1 pielik. 21.p.) | Ieviests pilnībā. | Neparedz stingrākas prasības. |
| Regulas Nr. 834/2007 23. pants | 1.25. apakšpunkts (1.1 pielik. 24.p.) | Ieviests pilnībā. | Neparedz stingrākas prasības. |
| Regulas Nr. 834/2007 24. pants | 1.25. apakšpunkts (1.1 pielik. 24.p.) | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr. 889/2008 39. pantā ir noteikts, ka kompetentā iestāde var dot atļauju turēt liellopus mazās saimniecībās piesietus, ja liellopus nav iespējams turēt grupās, kas atbilst to uzvedības prasībām, ja tiem tiek nodrošināta prasību ievērošana pēc ganībām ganību periodā vai āra platībām, ja ganības nav pieejamas.Regulas Nr. 889/2008 VI pielikumā ir noteikts, ka dalībvalsts var dot atļauju izmantot sintētiskos vitamīnus, kas ir identiski no lauksaimniecības produktiem iegūtiem, ja lauksaimniecības dzīvniekiem atgremotājiem ir nepieciešams nodrošināt vajadzīgo vitamīnu daudzumu barības devā.Lauksaimniekiem ir jādod iespēja turēt liellopus mazās saimniecībās piesietus, ja liellopus nav iespējams turēt grupās, kā arī nodrošināt dzīvniekus ar pilnvērtīgu barību. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts biedrībai „Lauksaimnieku organizāciju sadarbības padome” un ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekta sagatavošanā piedalījās pārstāvji no biedrības „Lauksaimnieku organizāciju sadarbības padome”, kuras sastāvā ir Latvijas Bioloģiskās lauksaimniecības asociācija. |
| 3. | Sabiedrības līdzdalības rezultāti | Noteikumu projekta sagatavošanā tika ņemti vērā biedrības „Latvijas Bioloģiskās lauksaimniecības asociācija” un „Lauksaimnieku organizāciju sadarbības padome” iesniegtie priekšlikumi.  |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs”, Pārtikas un veterinārais dienests un Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru. Tas neparedz jaunus informācijas sniegšanas pienākumus, bet tikai precizē Regulā Nr. 889/2008 noteiktās informācijas sniegšanas termiņus un kontrolei nepieciešamo informāciju. |
| 3. | Cita informācija | Nav. |

# Zemkopības ministrs J. Dūklavs

Zemkopības ministrijas valsts sekretārs D.Lucaua

Drozdovska 67027875

liga.drozdovska@zm.gov.lv